সুভাষিণী গিরিধর (জন্ম ২৭ এপ্রিল ১৯৬৫) তিনি ভরতনাট্যমের একজন ভারতীয় ধ্রুপদী নৃত্যশিল্পী এবং একজন চার্টার্ড অ্যাকাউন্ট্যান্ট।   প্রাথমিক জীবন ও পটভূমি  সুভাষিণী গিরিধর শৈশব থেকেই নাচের প্রতি আগ্রহী ছিলেন এবং সুপরিচিত গুরুদের কাছ থেকে ভরত নাট্যমের থানজবুর শৈলির প্রশিক্ষণ নিয়েছেন; এদের মধ্যে ছিলেন - ‘কালাইমণি’ নৃত্যের প্রয়াত গুরু এ. টি গোবিন্দরাজ পিল্লাই এবং পরবর্তীকালে ‘কালাইমণি’ নৃত্যের প্রয়াত গুরু টি.কে. মহালিঙ্গম পিল্লাই এবং প্রখ্যাত শ্রীরাজরাজেশ্বরী ভারত নাট্য কালা মন্দির, মাতুঙ্গার গুরু বসন্ত কুমার। তিনি আট বছর বয়স থেকে ‍নৃত্য শেখা শুরু করেন, তিনি প্রথম মঞ্চে পরিবেশনা করেন - ১৯৯০ সালের ২৬ জানুয়ারি ‘আরঙ্গেত্রাম’ এ।  নৃত্যকলায় কর্মজীবন  ১৯৯০ সালে তার ‘আরঙ্গেত্রাম’ এর পরে তিনি বেশ কয়েকটি একক পরিবেশনা পরিবেশন করেন। একটি জাতীয় স্তরের ব্যালে নর্তকী হওয়ার কারণে, তার বিশেষত্ব হ'ল একক বর্ণনা। তিনি ১৯৯০ সাল থেকে বেশ কয়েকটি বড় সভা / সংস্থায় একক নৃত্য পরিবেশনা করে আসছেন যেমন- মুম্বাইয়ের (১৯৯৫) এবং নয়াদিল্লি (২০১৬) শ্রী শানমুখানন্দ সভা, সংস্কৃতি মন্ত্রণালয় (ভারত), মুলুন্দ ফাইন আর্টস সোসাইটি, লিটল থিয়েটারের এন.সি.পি.এ এবং গোদ্রেজ নৃত্য একাডেমিতে দু'বার করে, ইসকন - মাসিক উৎসব এবং জন্মাষ্টমী উৎসব এ চারবার, মহারাষ্ট্র, তামিলনাড়ু এবং অন্ধ্র প্রদেশের সরকার কর্তৃক আয়োজিত সাংস্কৃতিক উৎসব, মহারাষ্ট্র সরকারের সংস্কৃতি বিষয়ক অধিদপ্তর আয়োজিত ‘বিবিধ কলা মহোৎসব’, তাজমহল প্যালেস এন্ড টাওয়ার এবং সেন্টুর হোটেলে তামিলনাড়ু সরকার আয়োজিত ‘পঙ্গাল উৎসব’, শিলপাড়ামামে অন্ধ্র প্রদেশের পর্যটন দফতরের নেতৃত্বে উৎসব, হায়দ্রাবাদের রবীন্দ্রভারতীতে আইসিএসআই, এসআইসিএর আঞ্চলিক সম্মেলন, সেকেন্দ্রাবাদের কালাসাগরমের নৃত্য উৎসব, এবং বোম্বাই অন্ধ্র মহাসভা, মুম্বই। ২০১৪ সালে সুভাষিণী নৃত্য জীবনের ২৫ বছর পূর্ণ করেন। এ উপলক্ষে তিনি পট্টি শ্রীরামুলু তেলুগু বিশ্ববিদ্যালয়ে নৃত্য পরিবেশন করেন।  তিনি তাঁর প্রয়াত বোন শ্রীমতী সুগুনার স্মরণে "ভরতনাট্যম একাডেমী" প্রতিষ্ঠা করেন, যিনি তাকে প্রথমে ভরতনাট্যম শিক্ষা করার পরামর্শ দিয়েছিলেন। এই একাডেমির অর্থ দিয়ে একটি ট্রাস্টের কর্পস গঠন করা হবে। ট্রাস্টের অর্থ সুবিধাবঞ্চিতদের পড়াশোনা করার জন্য ব্যয় করা হবে।  শিক্ষা জীবন  তিনি বাণিজ্য বিভাগে আর.এ.পোদার কলেজ থেকে স্নাতকোত্তর ডিগ্রি অর্জন করেন এবং তিনি একজন চার্টার্ড অ্যাকাউন্ট্যান্টও। তিনি এফসিএ হয়েছিলেন - তিনি ২০০৩ সাল থেকে ভারতের চার্টার্ড অ্যাকাউন্ট্যান্টস ইনস্টিটিউটের ফেলো সদস্য। ২০০৪ সালে তিনি ভারতের চার্টার্ড অ্যাকাউন্ট্যান্টস ইনস্টিটিউট থেকে যোগ্যতাত্তোর ডিগ্রি ডিআইএসএ- তথ্য ও সিস্টেমস অডিট ডিপ্লোমা অর্জন করেন। তিনি সুর সিঙ্গার সংসদ কর্তৃক ‘শ্রীঙ্গার মণি’ উপাধিতে এবং সারা ভারতের শ্রেষ্ঠ নৃত্যশিল্পী হিসাবে ভূষিত হন। তিনি সমান নিষ্ঠার সাথে তার শিক্ষা জীবন অনুসরণ করছেন এবং মুম্বাইয়ে চার্টার্ড অ্যাকাউন্ট্যান্ট অনুশীলন করেছেন।  কোরিওগ্রাফি  সুভাষিণী তার নৃত্যের অনেকগুলি কোরিওগ্রাফ করেছেন  তিনি "শ্রীকৃষ্ণ কারুন্য" বিশেষ নৃত্যের থিমের কোরিওগ্রাফ করেছিলেন এবং এটি নবি মুম্বাইয়ের খারঘরের ইসকনে শ্রী জন্মাষ্টমী উৎসবে এবং মুম্বইয়ের জুহুর ইসকনে "শ্রী কৃষ্ণ বৈভব" পরিবেশন করেছিলেন।  তার সাম্প্রতিক ধারণাটি যা সে রূপ দিয়েছিল তা হ'ল ‘পেশাদার / সিএ হওয়ার আগ পর্যন্ত একজন ছাত্র / ছাত্রী জীবনে নব্যকাব্যরস’। ধারণা, কোরিওগ্রাফি এবং পরিবেশনা শ্রোতাদের দ্বারা প্রশংসা করা হয়েছিল।  "ইন্ডিয়া ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়ার ইতিহাসে প্রথমবারের মতো সিএ নীতিবাক্য এবং সিএ প্রতীকের ইতিহাস আমার অভিনয়া ও মুদ্রায় ইংরেজি উপশিরোনাম সহ ১ জুলাই ২০১১ তারিখে সিএ ফাউন্ডেশন দিবসে প্রদর্শিত হয়েছিল।"   দর্শন  তিনি বলেন যে ঈশ্বর তাঁর কর্মজীবন এবং তাঁর আবেগ (ভরতনাট্যম) অনুসরণ করার জন্য একই আগ্রহ এবং উদ্যম উভয়ই দিয়েছিলেন কারণ ঈশ্বর তাঁর আর্থিক চাহিদা পূরণের জন্য সিএ এবং অভ্যন্তরীণ সুখের জন্য নৃত্যকে বেছে নিয়েছিলেন। নৃত্য পরিবেশন করার সময় অভ্যন্তরীণ আত্মার সর্বোচ্চ তৃপ্তি লাভ করা যায়। দুই দশকেরও বেশি সময় ধরে নৃত্য পরিবেশনের পরেও তিনি কখনও নাচকে আয়ের উৎস হিসাবে পরিণত করেননি তার প্রধান কারণ হ'ল তিনি ভরতনাট্যম নৃত্যকে সর্বদা চিরন্তন ও আধ্যাত্মিক হিসাবে বিবেচনা করেছেন। যখন কেউ অপরিমেয় আত্মতৃপ্তি এবং খাঁটি সুখ পেতে পারে তখন নাচ থেকে সে আর কী চাইতে পারে? অর্থের মতো বস্তুবাদী জিনিস? তিনি নিজেকে ভারতনাট্যম এর জন্য উৎসর্গ করেছেন। তিনি তার জীবনব্যাপী তার শিল্পকে অব্যাহত রাখতে বিশ্বাস করেন এবং যথাসম্ভব নৃত্যশিল্পীদের প্রশিক্ষণ দেন যেন তারা এই উত্তরাধিকারটিকে ভবিষ্যতের প্রজন্মের কাছে চালিয়ে যান, এটি বাণিজ্যিকরণ না করেই চালিয়ে যাবেন। তিনি বলেন, "আমার প্রতিটি নৃত্য পরিবেশনা যদি অন্তত একজনকে ভরত নাট্যমের এই সমৃদ্ধ ভারতীয় শিল্পকে অনুসরণ করতে অনুপ্রাণিত করতে পারে তাহলে সেটিই শিল্পের ক্ষেত্রে আমার নম্র অবদান।"  তথ্যসূত্র    অফিসিয়াল ওয়েবসাইট   দি হিন্দু ফ্রাইডে রিভ্যিউ  দি হিন্দু ফ্রাইডে রিভ্যিউ  দি হিন্দু ফ্রাইডে রিভ্যিউ  দি হিন্দু ফ্রাইডে রিভ্যিউ  দি হিন্দু ফ্রাইডে রিভ্যিউ  টাইমস অফ ইন্ডিয়ার নিবন্ধ  টাইমস অফ ইন্ডিয়ার নিবন্ধ  টাইমস অফ ইন্ডিয়ার নিবন্ধ  টাইমস অফ ইন্ডিয়ার নিবন্ধ  হিন্দুস্তান টাইমসের নিবন্ধ  Westside Plus, িন্দুস্তান টাইমসের নিবন্ধ  Article in Mumbai Mirror  হিন্দু ফ্রাইডে রিভ্যিউ  হ্যান্স ইন্ডিয়ার পর্যালোচনা  হ্যান্স ইন্ডিয়ার পর্যালোচনা  হ্যান্স ইন্ডিয়ার পর্যালোচনা  তেলেঙ্গানা টুডে’র পর্যালোচনা   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:তামিলনাড়ুর নারী বিষয়শ্রেণী:তামিলনাড়ুর নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:চেন্নাইয়ের শিল্পী বিষয়শ্রেণী:তামিলনাড়ুর নারী শিল্পী বিষয়শ্রেণী:২০শ শতাব্দীর ভারতীয় নারী শিল্পী